য়েচে দর্জি থংচি
য়েচে দর্জি থংচি (অসমীয়া: য়েছে দৰজে ঠংচি) একজন বিশিষ্ট ঔপন্যাসিক এবং ছোটগল্পকার। জোনবাই নামে একটি কবিতা লিখে তিনি তাঁর সাহিত্যজীবনের শুরু করেন। প্রথমদিকে, তিনি নিজেকে কবিতা এবং নাটক লেখার মধ্যে সীমাবদ্ধ রেখেছিলেন, কিন্তু পরে তার সাহিত্যকর্মকে গল্প এবং উপন্যাসে প্রসারিত করেছিলেন। সঙ্গম, মনোরঞ্জন, প্রান্তিক, গরীয়সী প্রভৃতি পত্রিকার পাতায় তার অনেক গল্প ছড়িয়ে আছে। তিনি সাহিত্য অকাদেমি পুরস্কার এবং ভাষা ভারতী সাহিত্য পুরস্কার পেয়েছেন তাঁর উপন্যাস মৌন ওঁঠ মুখর হৃদয়ের জন্য এবং আসাম সাহিত্য সভার বিষ্ণু রাভা পুরস্কার তাঁর ছোটগল্প সংকলন পাপড় পুখুরির জন্য। ২০২০ সালে, ভারত সরকার তাকে সাহিত্য ও শিক্ষায় অবদানের স্বীকৃতিস্বরূপ ভারতের চতুর্থ বেসামরিক সম্মান পদ্মশ্রী প্রদান করে।